Mozelis (departamentas)

Mozelis () – Prancūzijos departamentas šalies šiaurės rytuose, Lotaringijos regione, pavadintas pagal to paties pavadinimo upę. Administracinis centras – Mecas (Metz).

Departamente 9 apskritys, 51 kantonas, 27 municipaliniai susivienijimai ir 730 komunų. Plotas – 6 216 km².

Istorija 
Įsteigtas pagal Didžiosios Prancūzijos revoliucijos 1789 m. gruodžio 22 d. įstatymą nuo 1790 m. kovo 4 d. kartu su kitais 82 departamentais, padalijus Lotaringijos provinciją. 1815 m. prijungtas Sarbriukenas ir Sarluis, bet pagal 1871 m. gegužės 18 d. Frankfurto sutartį visas departamentas atiteko Vokietijai. 1919 m. Versalio sutartis vėl kraštą sugrąžino Prancūzijai, bet 1940 m. birželio 22 d. jis vėl buvo aneksuotas. 1944 m. Mozelį išlaisvino amerikiečiai, tačiau po karo jis prie Prancūzijos prijungtas konkordato pagrindu, Vokietijai palikus vokiškai kalbančias sritis.

Geografija 

Mozelio departamentas ribojasi su Mertos ir Mozelio, Žemutinio Reino departamentais, Vokietija ir Liuksemburgu.

Pagrindinės upės:
 Mozelis
 Saras
 Sejė

Pagrindiniai miestai 

 Mecas (Metz) – 124 300 gyventojų (1999 m.)
 Ajanžas (Hayange) – 15 227 gyv.
 Agondanžas (Hagondange) – 27 057 gyv.
 Bolchenas (Boulay-Moselle) – 4 374 gyv.
 Forbachas (Forbach) – 22 807 gyv.
 Kroicvaldas (Creutzwald) – 14 360 gyv.
 Sarbūras (Sarrebourg) – 13 330 gyv.
 Sargeminas (Sarreguemines) – 23 202 gyv.
 Sent Avoldas (Saint-Avold) – 16 922 gyv.
 Tionvilis (Thionville) – 41 600 gyv.
 Zalcburgas (Château-Salins) – 2 470 gyv.

Klimatas 

Žiemos ilgos ir sniegingos, vasaros švelnios.

Ekonomika 

Pagrindinė ekonomikos šaka – žemės ūkis.

Herbas 

Prancūzijos Didžioji revoliucija buvo panaikinusi visus herbus, kaip viduramžių atgyveną. Naują Mozelio herbą 1946 m. sukūrė dailininkas heraldikas Roberas Luisas (1902–1965). Jo viršutinėje dalyje kairėje pavaizduotas Meco vyskupijos, dešinėje – Lotaringijos kunigaikštystės herbai, apačioje – Baro ir Liuksemburgo kunikaikštysčių herbai.

Politika 

Departamentą Prancūzijos senate atstovauja 5 senatoriai, Atstovų rūmuose – 10 deputatų. Generalinę tarybą sudaro 56 nariai, kurių po pusę renkami kas trejus metus šešerių metų kadencijai.

Apskritys

Nuorodos 

 Prancūzijos regionai ir departamentai
 Prefektūra
 Generalinė taryba
 Prekybos ir pramonės rūmai
 Turizmo portalas

Prancūzijos departamentai